Марказий банк масъул ходими Б. Ўктамов томонидан Тошкент вилояти Янгийўл туманида аҳоли бандлигини таъминлаш ва тадбиркорликни ривожлантириш борасида ўтказилган ўрганиш натижалари тўғрисида МАЪЛУМОТ
Марказий банкнинг 615/1xs-сон фармойишига мувофиқ Тошкент вилояти Янгийўл туманида аҳоли бандлигини таъминлаш, кичик ва ўрта бизнесни ривожлантириш борасида амалга оширилаётган ишлар ўрганилди.
Ўрганиш давомида:
1. жорий йилда амалга оширилган микролойиҳаларнинг ҳолати ва улар ҳисобига яратилган иш ўринлари;
1. «Кичик бизнесни узлуксиз қўллаб-қувватлаш» комплекс дастури доирасида ажратилган кредитларнинг мақсадли ишлатилиши;
1. маҳалла банкирлари ва ёрдамчи агентларнинг фаолияти ва жойлардаги амалий муаммоларга эътибор қаратилди.
Янгийўл туманининг 51 та маҳалласига 13 та маҳалла банкири ва 51 та ёрдамчи агент бириктирилган. Ташриф буюрилган маҳаллалар: Сайхунобод, Гулбоғ, Бўстон, Янгиобод.
1. Микролойиҳалар.
Ҳисобот даврида 1 898 та микролойиҳа режалаштирилган бўлиб, ҳақиқатда 2 657 та ишга туширилган ва режа 140 фоизга бажарилган. Лойиҳаларнинг жами қиймати 115,8 млрд сўм, шундан банк кредити 34,2 млрд сўм. Жами 5 602 та иш ўрни яратилган. 48 та учрашув ташкил қилинган.
2. «Кичик бизнесни узлуксиз қўллаб-қувватлаш» комплекс дастури.
«Маҳалла» лойиҳаси доирасида 62,3 млрд сўм ажратилган (режа бажарилиши 94 фоиз), 678 нафар қамраб олинган.
«Бизнесга биринчи қадам» доирасида 27,6 млрд сўм ажратилган (режа бажарилиши 115 фоиз), 1 482 нафар қамраб олинган.
ПҚ-312 (кичик бизнес) доирасида 22,6 млрд сўм ажратилган (режа бажарилиши 71 фоиз), 192 нафар қамраб олинган.
«Оилавий тадбиркорлик» доирасида 8,2 млрд сўм ажратилган (режа бажарилиши 102 фоиз), 499 нафар қамраб олинган.
Доимий иш ўрни: 19 035 та (102 фоиз). Тадбиркорликка жалб этилган аҳоли: 11 600 нафар. Расмий банд аҳоли: 49 100 (130 фоиз).
3. Камчиликлар.
ПҚ-312 (кичик бизнес) режаси атиги 71 фоизга бажарилган.
4. Муаммолар ва таклифлар.
1. Муаммо: БРБ да муаммоли кредитлар ҳажми ортган; банкирлар ва агентлар асосий вазифа ўрнига ундирув билан банд.
Таклиф: Ундирув учун қўшимча штат жорий этиб, алоҳида ходимларни бириктириш.
2. Муаммо: Компьютер/планшет йўқ; мурожаатлар тизимга киритилмайди, фуқаролар филиалга йўналтирилади.
Таклиф: Банкир ва агентларни зарур техника воситалари билан тўлиқ таъминлаш.
3. Муаммо: Микролойиҳани фақат ҳоким ёрдамчиси киритади; кўпинча асоссиз рад этади.
Таклиф: Банкирларга лойиҳа киритиш ҳуқуқини бериш; ёрдамчи масъулиятини ошириш.
4. Муаммо: Аҳоли маҳаллаларда ишлаб чиқарилаётган товар/хизматлардан хабарсиз.
Таклиф: Бозорларда видеоэкранлар — намуналар ва ишлаб чиқарувчи контактлари.
